75 II 



1. C. bie uspis Bkh. Tavle VI, Fig. 34. 



Grundfarven hvid; paa Forv. et mørkt Midtbaand, hvis 

 Rande er uregelmæssig takkede og som er indsnævret lidt 

 før Midten; det er kantet paa begge Sider, først med sort, 

 derpaa med orange ; Bølgelinien skarp, sort med en stor mørk 

 Kantplet. Bagv. hos cf hvide, hos $ lysegraa, med et udvisket 

 Sømbaand. Brystet graat, med hvidgraa Halskrave og orange- 

 farvede Tværstriber og Pletter. V. 1,5—1,8 Ctm. 



Larven lysegrøn; Nakkeskjoldet paa de første 2 Ringe 

 pyramideformet, endende i en knapformet Spids, rødbrunt, 

 hvidkantet. Den rødbrune, hvid- og rødligt-kantede Rygplet 

 begynder paa 4de Ring spidst, udbreder sig indtil 7de Ring 

 til Siderne indtil Aandehullerne og bliver derpaa smallere 

 indtil Halespidserne, foran hvilke den atter udvider sig lidt 

 for at ende i en sort Plet. Aandehullerne hvide, sortkantede. 

 Hovedet gulbrunt med 2 store, sorte Pletter. L. 5 — 6 Ctm. 

 Juli — August, paa Birk, El, Asp og Bøg. 



Meget sjælden. Sj. (Bøllemose, Tibirke*)), Jyll. (Randers). Juni. 



2. C. furcula Linn. Tavle VI, Fig. 35. 



Grundfarven hvidgraa; paa Forv. er Midtbaandet gult og 

 sort bestøvet, udad begrænset af en fin, utydelig, uregelmæs- 

 sig buet Linie. I Sømfeltet nær Kanten en gult og sort bestø- 

 vet Plet. løvrigt graa med sorte Linier og Prikker. Brystet 

 mørkegraat, med hvidgraa Halskrave og sorte og orangefarvede 

 Pletter. V. 1,2—1,7 Ctm. 



Ægget er sort. Larven som lille sort, som fuldvoxen 

 gulgrøn, noget rødlig, gult og mørkegrønt prikket. Nakkepletten 

 er indtil 4de Ring violet, rød- og gulplettet, gulkantet; den 

 firkantede Rygplet støder sammen med Nakkepletten og er 

 bueformet udskaaret paa 6te og 7de Ring, violet eller rosen- 

 rød, med mørk Midtlinie, plettet Schattering og gullig Søm. 

 Halespidserne er tornede, gult og brunt ringede. Hovedet 

 grønligt, gulrandet med rødbrune Munddele. L. 4—5 Ctm. 

 August— September paa Pil, særlig Salix caprea, ogsaa paa 

 Birk, Poppel og Bøg. Puppen lysebrun, med grønlige Vinge- 

 skeder. Den overvintrer ofte 2 Gange. 



Ikke almindelig. Juni. 



3. C. bifida Bkh. Tavle VI, Fig. 36. 



Væsenligst som foregaaende Art, men Midtbaandet i Forv. 



*) Kun her taget som Imago, de andre Steder som Larve. 



